E-Play láz a Duna Plazában - Duna Plaza
E-Play láz a Duna Plazában
Felkészültetek? 3…2…1…START!
Elért minket is az e-sport láz! Készüljetek, mert november 17-én és 18-án a Duna Plazában kerül megrendezésre a Let’s e-Sport következő állomása, aminek keretein belül megrendezzük az 1. FIFA bajnokságunkat!
Vendégül látjuk Rekál-t, aki nagyon fontos szerepet fog betölteni, hisz Ő lesz a mérkőzések narrátora, bírója és egyben a Ti edzőtök is! Persze marad idő egy kis dedikálásra is! ;)
Regisztráció és bajnokság:
A bajnokságra 2018.11.17-én 09:30-tól 10:30-ig lehet regisztrálni a Duna Plaza földszintjén.
16 éves kor alatt szülői/gondviselői engedély szükséges a regisztrációhoz, amit vagy kitöltve, aláírva elhoz a játékos személy, vagy pedig jelen vannak a szülők/gondviselők.
A szülői beleegyező nyilatkozatot letölthetitek innen!
A rendezvény helyszíne a központi terület, a Costa Coffee előtt. Itt keressétek animátorainkat, akik regisztrálnak és ismertetik veletek a szabályzatot bővebben.
Kvalifikáció: 2018.11.17. 11.00 - 18.00 óra között
Döntők: 2018.11.18. 11.00 - 18.00 óra között
Az ellenfelek FIFA Quick játékmódban küzdenek meg egymás ellen. A játékmenetek során a FIFA 19 játékban szereplő bármely csapat választható, leszámítva az all stars csapatokat. A játékidő 2x6perc (2 félidő), a győztes egyenesen tovább jut a következő körbe. Döntetlen esetén extra játékidő áll a játékosok rendelkezésére, hogy 11-es, büntetőpárbajban döntsék el ki a győztes.
A játékosok bármely csapattal lehetnek, ami van a játékban, kivéve az all stars csapatok.
A regisztrál játékosok számától függően kétféle játékmenet lesz:
- 32-nél kevesebb regisztrált játékos esetén vigaszágas kieséses rendszer elvén fog folyni a bajnokság. A főágban 1 győzelemre van szükség körönként a tovább jutáshoz. A 4. helyért való küzdelem a vigaszág döntője, a 3. helyért való küzdelem a főág döntő vesztese és a vigaszág döntő győztese között fog zajlani. Az így maradt 2 játékos között a 2. és a 1. hely sorsa pedig 3 mérkőzés alapján fog eldőlni, a háromból kettőt kell megnyerni a győzelemhez.
- 32-nél több regisztrált játékos esetén egyenes kiesés rendszer elvén fog folyni a bajnokság. A 3. hely és a döntő sorsa a legjobb 3 játékos közt fog eldőlni, ahol legalább 2 mérkőzést kell megnyerni a 3-ból a tovább jutásért.
Felhívjuk a figyelmedet, hogy a döntő vasárnap, 2018.11.18-án van, tehát, ha a szombati napon sikerül kvalifikálnod magad, akkor vasárnap is meg kell jelenned, ahhoz, hogy megnyerhesd a konzolt!
A bajnokság PS4 konzolokon fog zajlani a FIFA játékszoftver 2019-es verziójával. A PS4 konzolt és a játékosoknak a kontrollert a Klepierre és a GamersOrigin biztosítja. Bármely játékos, hozhatja a saját kontrollerjét, de azt használat előtt jelezni kell az adminnak.
Fődíj: PS4 konzol + FIFA19 játékszoftver
2. díj: FIFA19 játékszoftver + 6.600 FIFA FUT pont
3. díj: FIFA19 játékszoftver + 4.400 FIFA FUT pont
4. díj: 4.400 FIFA FUT pont
További ajándékaink a Laser Force Aréna jóvoltából:
2 db "Obi Wan Kenobi" 10 fős bulicsomag
Természetesen nem csak a FIFA szerelmeseit várjuk!
Gondoltunk a JUST DANCE örökmozgóira is! Táncoljatok a nyereményekért, hozzátok a legjobb formátok!
A párbajokat a Just Dance Mánia tagjai fogják értékelni, de akár ki is próbálhatják magatok ellenük! ;)
Készítsetek fotót velük, kérjetek aláírást, ne fogjátok vissza magatokat! Rengeteg ajándékkal várunk Titeket, nyerhetsz Just Dance sapkát, telefongyűrűt, játékszoftvert! Táncra fel!
Várunk Titeket 2018.11.17-én és 2018.11.18-án, 11.00 és 18.00 között!
Figyeld Facebook oldalunkat, hisz ott is szerencsét próbálhatsz!
2018.11.12. és 2018.11.16. között két nyereményjátékot is indítunk, ahol FIFA19 vagy JUST DANCE játékszoftver nyerhetsz! Megéri követni minket! ;)
Az esemény részletes játékszabályzatáért kattints ide!
A Promod legújabb ajánlata 2018-11-16
Nyereményjáték a Facebook oldalunkon 2018-11-13
Nyereményjáték a Facebook oldalunkon 2018-11-12
E-Play láz a Duna Plazában 2018-11-08
A Tatuum legújabb ajánlata 2018-11-15
A Libri legújabb ajánlata 2018-11-12
Az Orsay legújabb ajánlata 2018-11-10
dunaplazasc@klepierre.com
Copyright 2018 Duna Plaza. Minden jog fenntartva. - Design by